Document ID: /roh_data/filtered/fineweb-2-filterrobots_roh.jsonl.gz/24023

«Il cussegl ha decidì uschia suenter che quai haja dà resalvas en la populaziun», ha il president dal consorzi Diego Deplazes ditg a RTR. Il manader da Bagat, Roman Weishaupt fa dentant valair ch’els na possian betg midar in toc sin giavisch.
La Lia Rumantsch ch'è coproducenta da «Scleridas» na commentescha betg la decisiun da Trun. Mintga vischnanca possia decider sch’ella veglia engaschar ina producziun da teater, di il manader da cultura tar la LR, Andreas Gabriel. Mo la finala haja quest toc da far nagut cun la discussiun RG ubain idiom en scola.